## Prečítaj si nasledujúce bájky a uprav ich nasledovne:

## 1. Nadpis bájky: veľkosť 16, podčiarknuté, farba písma zelená, typ písma: Arial, za každým nadpisom vynechaj prázdny riadok.

## 2. poučenie: zvýrazni červenou farbou, veľkosť 14, tučné písmo (B), typ písma: Arial.

## 3.bájka:typ písma: Calibri, modrá farba písma, šikmé písmo (*I* ), každú bájku zarovnaj iným spôsobom (na ľavú stranu, na stred, na pravú stranu, podľa obidvoch okrajov).

## 4. obrázok: ku každej bájke nájdi na internete vhodný obrázok, vlož ho k bájke a uprav jeho veľkosť. Nastav Zalamovanie textu okolo obrázka.

## O voloch a voze

Dva voly ťahali po ceste naložený voz. Bola to drina. Cesta bola samá diera a kopcom naložený voz sa sotva hýbal. Voly museli napínať všetky sily, aby ako tak pokročili. Voz za nimi stále frfľal a sťažoval sa. Kolesá mu vŕzgali a škrípali. Jeden z volov už nevládal dlhšie znášať nepríjemný hluk a čo robil voz za jeho chrbtom. Obrátil hlavu a ponad boľavé plece povedal: Čo sa sťažuješ? Veď všetko robím ja s mojim bratom !?

Poučenie : Najviac kričia tí, čo najmenej robia.

## O psovi a kúsku mäsa

Pes našiel veľký kus mäsa a niesol ho v zuboch, že si to niekde v pokoji zožerie. Prišiel k potoku, ponad ktorý viedla lavička a pustil sa po nej na druhú stranu. Uprostred zastal a pozrel dolu. Z vodnej hladiny hľadel na naň jeho vlastný obraz. Pes si neuvedomil, že vidí sám seba. Myslel si, že pozerá na iného psa s kusiskom mäsa v pysku. ?Jeho mäso je väčšie ako moje? pomyslel si pes závistlivo. ?Vytrhnem mu ho a ujdem? A tak otvoril papuľu a pustil svoje mäso, ktoré čľuplo do potoka a kleslo ku dnu.

Poučenie: Uspokoj sa s tým čo máš.

**O vrane a krčahu s vodou**

Už veľa dní bez ustania pálilo slnko a krajina bola vysušená a horúca. Zoslabnutá vrana krúžila nad krajinou a márne hľadala, čoho by sa napila. Vedela, že ak čoskoro nenájde vodu, zomrie od smädu. Keď stratila všetku nádej, zosadla na zem. Tu jej do očí udrela akási vec na kôpke kamenia. Vrana k nej pomaly priskackala - tá vec bol starý krčah. Vrana doň zvedavo nazrela, a zo zobáka sa jej vydralo prekvapené zakrákanie. Na dne krčaha bola voda! Vrana dychtivo vopchala hlavu do krčaha, no mala prikrátky zobák, na vodu nedočiahla. Vedela, že keby krčah prevrátila, voda by jednoducho vytiekla a vsiakla do zeme. Vtom vrane čosi zišlo na um. Zobákom začala zbierať zo zeme kamienky a hádzať ich do krčaha. Ako kamienkov na dne pribúdalo, tak sa zvyšovala aj hladina vody, až sa z nej vrana mohla poľahky napiť.

POUČENIE : Núdza človeka naučí, ako si poradiť.

## O Herkulesovi a povozníkovi

Istý človek viedol voz s koňom po rozbahnenej ceste. Kolesá uviazli hlboko v blate. Muž zostúpil z kozlíka a len tak očistom skúšal voz potlačiť, no nepomohlo to. Voz sa ani nepohol. Človek dvihol hlavu a zúfalo zvolal: ?Vari sa mi všetko zlé musí prihodiť?! Prečo mi nepríde niekto na pomoc? Kde je napríklad mocný Herkules? Je to najsilnejší človek na svete. Kde je práve teraz, keď ho potrebujem? Herkules začul, že ho ktosi volá, a šiel sa pozrieť, čo od neho chce. ?Prestaň nariekať a zapri sa do voza," povedal povozníkovi prísne. ?Ako môžeš čakať pomoc od iných, keď si sám nevieš pomôcť? Ak ukážeš, že rád urobíš svoj diel práce, aj ja ti pomôžem."

POUČENIE : Ostatní pomôžu ochotne tomu, kto sa sám chytí roboty!